CELEX: 
Language: bg
Date: 2021-12-16 00:00:00
Title: РЕШЕНИЕ ЗА ИЗПЪЛНЕНИЕ НА КОМИСИЯТА за изменение на Решение 94/741/ЕО относно въпросниците за докладите на държавите членки за прилагането на някои директиви в областта на отпадъците

РЕШЕНИЕ ЗА ИЗПЪЛНЕНИЕ НА КОМИСИЯТА
            
            
               от 16.12.2021 година
            
            
               за изменение на Решение 94/741/ЕО относно въпросниците за докладите на държавите членки за прилагането на някои директиви в областта на отпадъците 
                  
               
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива 86/278/ЕИО на Съвета от 12 юни 1986 г. за опазване на околната среда, и по-специално на почвата, при употребата на утайки от отпадъчни води в земеделието
                  1
               , и по-специално член 17 от нея,
            
            
               като има предвид, че:
            
            
               (1)В Решение 94/741/ЕО на Комисията
                  2
                се съдържа въпросникът за доклада на държавите членки относно транспонирането и прилагането на Директива 86/278/ЕИО. 
            
            
               (2)Форматът на този доклад на държавите членки следва да бъде преразгледан, за да се отразят новите изисквания по отношение на докладването на пространствени данни, включени в информацията, регистрирана в данните по член 10, параграф 1 от Директива 86/278/ЕИО, изменена с Регламент (ЕС) 2019/1010 на Европейския парламент и на Съвета
                  3
               .. 
            
            
               (3)Докладваните пространствени данни следва да се ограничават до данни, които са необходими за улесняване на прилагането на Директива 86/278/ЕИО, и поради това следва да се отнасят само до геометричните параметри или географското положение на мястото, където утайката ще се използва. 
            
            
               (4)С цел да се намали административната тежест, свързана със събирането и докладването на данни, съществуващите данни, събирани за други цели, като кадастрални данни или данни, събирани в контекста на интегрираната система за администриране и контрол при прилагането на общата селскостопанска политика и на Регламент (ЕС) № 1306/2013 на Европейския парламент и на Съвета
                  4
               , може да се използват повторно за докладване на пространствени данни за определяне на мястото, където утайката от отпадъчни води ще се използва върху земеделска земя. 
            
            
               (5)Поради това Решение 94/741/ЕО следва да бъде съответно изменено.
            
            
               (6)Началната дата на прилагане на настоящото решение следва да съвпада с началната дата на прилагане на изменението на член 10, параграфи 1 и 2 от Директива 86/278/ЕИО, посочена в член 11 от Регламент (ЕС) 2019/1010.
            
            
               (7)Мерките, предвидени в настоящото решение, са в съответствие със становището на комитета, създаден по силата на член 39 от Директива 2008/98/ЕО на Европейския парламент и на Съвета
                  5
               ,
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Приложението към Решение 94/741/ЕО се изменя, както е посочено в приложението към настоящото решение.
            
            
               Член 2
            
            
               Настоящото решение се прилага от 1 януари 2022 г.
            
         
         
            
               Член 3
            
            
               Адресати на настоящото решение са държавите членки.
            
            
            
               Съставено в Брюксел на 16.12.2021 година.
            
            
               
                     За Комисията
               
               
                     Virginijus SINKEVIČIUS
                     Член на Комисията
               
            
            
                     
                        
                           
                     
                  
               
         
         
            
                  
                     (1)
                  
                  
                        ОВ L 181, 4.7.1986 г., стр. 6.
                  
               
               
                  
                     (2)
                  
                  
                        Решение 94/741/ЕО на Комисията от 24 октомври 1994 г. относно въпросниците за докладите на държавите членки за прилагането на някои директиви в областта на отпадъците (прилагане на Директива 91/692/ЕИО на Съвета) (ОВ L 296, 17.11.1994 г., стр. 42).
                  
               
               
                  
                     (3)
                  
                  
                        Регламент (ЕС) 2019/1010 на Европейския парламент и на Съвета от 5 юни 2019 година относно привеждането в съответствие на задълженията за докладване в рамките на законодателството, свързано с околната среда, и за изменение на регламенти (ЕО) № 166/2006 и (ЕС) № 995/2010 на Европейския парламент и на Съвета, директиви 2002/49/ЕО, 2004/35/ЕО, 2007/2/ЕО, 2009/147/ЕО и 2010/63/ЕС на Европейския парламент и на Съвета, регламенти (ЕО) № 338/97 и (ЕО) № 2173/2005 на Съвета и Директива 86/278/ЕИО на Съвета (ОВ L 170, 25.6.2019 г., стр. 115).
                  
               
               
                  
                     (4)
                  
                        Регламент (ЕС) № 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).
               
               
                  
                     (5)
                  
                        Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г, стр. 3). 
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
               Приложението към Решение 94/741/ЕО се изменя, както следва:
            
            
               (1)Заглавието на въпросника за доклада на държавите членки относно транспонирането и прилагането на Директива 86/278/ЕИО се заменя със следното:
            
            
               „ВЪПРОСНИК
            
            
               за доклада на държавите членки относно транспонирането и прилагането на Директива 86/278/ЕИО на Съвета за опазване на околната среда, и по-специално на почвата, при използване на утайки от отпадъчни води в земеделието*, изменена с Директива 91/692/ЕИО на Съвета** и Регламент (ЕС) 2019/1010 на Европейския парламент и на Съвета***
            
            
               ____________________________________________
            
            
               *(ОВ L 181, 4.7.1986 г., стр. 6).
            
            
               **Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагане на някои директиви, свързани с околната среда (ОВ L 377, 31.12.1991 г., стр. 48).
            
            
               ***Регламент (ЕС) 2019/1010 на Европейския парламент и на Съвета от 5 юни 2019 година относно привеждането в съответствие на задълженията за докладване в рамките на законодателството, свързано с околната среда, и за изменение на регламенти (ЕО) № 166/2006 и (ЕС) № 995/2010 на Европейския парламент и на Съвета, директиви 2002/49/ЕО, 2004/35/ЕО, 2007/2/ЕО, 2009/147/ЕО и 2010/63/ЕС на Европейския парламент и на Съвета, регламенти (ЕО) № 338/97 и (ЕО) № 2173/2005 на Съвета и Директива 86/278/ЕИО на Съвета (ОВ L 170, 25.6.2019 г., стр. 115).“;
            
            
               (2)в част II, точка 7 се добавя следната таблица: 
            
            
               „
            
            
                     
                        Географско положение или геометрични параметри за определяне на местата, където утайката ще се използва
                     
                  
               
                     
                        Вид данни
                     
                     
                     
                        (За всяко географско местоположение или геометрия се използва само един от видовете данни.)
                     
                  
                  
                     
                        Географски координати на местоположение или геометрия
                     
                     
                        (Местоположението се представя с точка. Геометрията може да бъде многоъгълник или многоъгълник с празно пространство в средата.
                     
                  
               
                     
                        Геометрия на земеделски парцел****
                     
                  
                  
                     
                         
                     
                  
               
                     
                        Геометрия на кадастрален парцел
                     
                  
                  
                     
                  
               
                     
                        Друга геометрия за определяне на земеделската площ, в която ще се използват утайки от отпадъчни води
                     
                  
                  
                     
                  
               
                     
                        Географски координати на точка на земеделска земя, където ще се използват утайки от отпадъчни води.
                     
                     
                  
                  
                     
                  
               
               ____________________________________________
            
            
               **** Член 67, параграф 4, буква а) от Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).“;
            
            
            
               (3)В част II се добавя следната точка:
            
            
               „9. Посочете национални уебсайтове за разпространение на консолидираните данни в съответствие с член 10, параграф 2
            
            
               Посочете линкове към националните уебсайтове, където данните по член 10, параграф 1, са на разположение и са леснодостъпни за обществеността в консолидиран формат.“.